Document ID: 31979R0114

ΚΑΝΟΝΙΣΜΟΣ (ΕΟΚ) αριθ. 114/79 ΤΗΣ ΕΠΙΤΡΟΠΗΣ της 23ης Ιανουαρίου 1979 περί δεύτερης τροποποιήσεως του κανονισμού (ΕΟΚ) αριθ. 700/73 "περί θεσπίσεως ορισμένων αναγκαίων διαδικασιών για την εφαρμογή του καθεστώτος των ποσοστώσεων στον τομέα της ζάχαρης"
Η ΕΠΙΤΡΟΠΗ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
Eχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 3330/74 του Συμβουλίου της 19ης Δεκεμβρίου 1974 περί κοινής οργανώσεως αγοράς στον τομέα της ζάχαρης(1), όπως τροποποιήθηκε τελευταία από τον κανονισμό (ΕΟΚ) αριθ. 1396/78(2), και ιδίως το άρθρο 26 παράγραφος 3, το άρθρο 27 παράγραφος 7 και το άρθρο 31 παράγραφος 4,
Εκτιμώντας:
oτι το άρθρο 1 παράγραφος 5 του κανονισμού (ΕΟΚ) αριθ. 700/73 της Επιτροπής(3), όπως τροποποιήθηκε από τον κανονισμό (ΕΟΚ) αριθ. 1573/76(4), προβλέπει, για τον προσδιορισμό της περιεκτικότητος σε ζάχαρη, που δύναται να ληφθεί από ορισμένα σιρόπια, μια ομοιόμορφη μέθοδο για την Κοινότητα-
ότι το άρθρο 8 παράγραφος 1 δεύτερο εδάφιο του κανονισμού (ΕΟΚ) αριθ. 1998/78 της Επιτροπής της 18ης Αυγούστου 1978 περί θεσπίσεως των διαδικασιών εφαρμογής του συστήματος αντισταθμίσεως των δαπανών αποθεματοποιήσεως στον τομέα της ζάχαρης(5),όπως τροποποιήθηκε από τον κανονισμό (ΕΟΚ) αριθ. 2377/78(6), δέχεται τη δυνατότητα για το εν λόγω Κράτος Μέλος να διατηρήσει, για τον προσδιορισμό της περιεκτικότητος σε ζάχαρη, που δύναται να παραχθεί εξ ίσου, την πραγματική απόδοση- ότι γι' αυτό πρέπει να συμπληρωθεί ο κανονισμός (ΕΟΚ) αριθ. 700/73 για τις περιπτώσεις στις οποίες τα Κράτη Μέλη έχουν κάνει χρήση της ευχέρειας αυτής-
oτι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Διαχειρίσεως της Ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Aρθρο 1 Στο άρθρο 1 παράγραφος 5 του κανονισμού (ΕΟΚ) αριθ. 700/73 προστίθεται το ακόλουθο εδάφιο:
"Εν τούτοις, η περιεκτικότητα σε απολήψιμη ζάχαρη καθορίζεται βάσει της πραγματικής αποδόσεως των σιροπιών, εφ' όσον το Κράτος Μέλος έχει κάνει χρήση της ευχέρειας που προβλέπεται στο άρθρο 8 παράγραφος 1 δεύτερο εδάφιο δεύτερη φράση του κανονισμού (ΕΟΚ) αριθ. 1998/78."
Aρθρο 2 Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 15η Ιανουαρίου 1979.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 23 Ιανουαρίου 1979.

Labels: 4
17
6